CELEX: 32021D0103
Language: fi
Date: 2021-01-29 00:00:00
Title: Komission täytäntöönpanopäätös (EU) 2021/103, annettu 29 päivänä tammikuuta 2021, hiilidioksidin hyväksymättä jättämisestä valmisteryhmään 19 kuuluvissa biosidivalmisteissa käytettävänä vanhana tehoaineena (ETA:n kannalta merkityksellinen teksti)

1.2.2021   
               
               
                  FI
               
               
                  Euroopan unionin virallinen lehti
               
               
                  L 34/31
               
            
         KOMISSION TÄYTÄNTÖÖNPANOPÄÄTÖS (EU) 2021/103,
         annettu 29 päivänä tammikuuta 2021,
         hiilidioksidin hyväksymättä jättämisestä valmisteryhmään 19 kuuluvissa biosidivalmisteissa käytettävänä vanhana tehoaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Kyseinen luettelo sisältää hiilidioksidin (EY N:o: 204-696-9; Cas-numero: 124-38-9). Kyseiseen luetteloon sisältyy myös propaanista, butaanista tai näiden seoksesta polttamalla tuotettu hiilidioksidi. Viimeksi mainittu ei kuulu tämän täytäntöönpanopäätöksen soveltamisalaan.
                  
               
                     (2)
                  
                  
                     Kaikki osallistujat ovat peruuttaneet tukensa hiilidioksidin käytölle valmisteryhmään 19 (karkotteet ja houkutteet) kuuluvissa biosidivalmisteissa. Euroopan kemikaalivirasto on julkaissut delegoidun asetuksen (EU) N:o 1062/2014 14 artiklan 1 kohdan a alakohdan mukaisesti osanottajan tehtävien ottamista koskevan avoimen kutsun. Mainitun asetuksen 17 artiklan mukaista ilmoitusta ei ole tehty. Delegoidun asetuksen (EU) N:o 1062/2014 20 artiklan ensimmäisen kohdan b alakohdan mukaisesti olisi tehtävä päätös olla hyväksymättä tehoaineita, joita ei enää tueta kyseisen valmisteryhmän tarkastusohjelmassa.
                  
               
                     (3)
                  
                  
                     Hiilidioksidi (EY-numero: 204-696-9; Cas-numero: 124-38-9) olisi sen vuoksi jätettävä hyväksymättä tehoaineena valmisteryhmään 19 kuuluvissa biosidivalmisteissa.
                  
               
                     (4)
                  
                  
                     Valmisteryhmään 19 kuuluvia hiilidioksidia sisältäviä vanhoja biosidivalmisteita voidaan edelleen asettaa saataville markkinoilla ja käyttää ennen asetuksen (EU) N:o 528/2012 89 artiklan 2 kohdan toisessa alakohdassa vahvistettuja päivämääriä.
                  
               
                     (5)
                  
                  
                     Hiilidioksidi luetellaan joka tapauksessa asetuksen (EU) N:o 528/2012 liitteessä I olevassa ryhmässä 6. Valmisteryhmään 19 kuuluvia hiilidioksidia sisältäviä biosidivalmisteita voidaan sen vuoksi asettaa saataville markkinoilla ja käyttää edellyttäen, että ne on hyväksytty kyseisen asetuksen mukaisesti ja täyttävät liitteessä I vahvistetut hiilidioksidia koskevat edellytykset ja spesifikaatiot.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hiilidioksidia (EY-numero: 204-696-9; Cas-numero: 124-38-9) ei hyväksytä käytettäväksi tehoaineena valmisteryhmään 19 kuuluvissa biosidivalmisteissa.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 29 päivänä tammikuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 167, 27.6.2012, s. 1.
         
            (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).